**Vörösmarty Mihály: Csongor és Tünde**

1. Műfaja: drámai költemény ( filozofikus mesejáték )

a) középpontjában az emberiséget foglalkoztató kérdések állnak:

pl. Mi az emberi lét értelme? Mi boldogság?

b) filozofikus jelleg, örök mondanivaló

c) főszereplő nem hétköznapi ember, az emberiséget képviseli

d) világdrámának v. emberiség-drámának is nevezik

e) mindhárom műnem sajátosságait ötvözi (epikus cselekményváz, drámai

párbeszédek, lírai monológok)

2. Forrása:

- 16. századi széphistória

- Gyergyai Albert: História Árgirus királyfiról és egy tündérleányról

3. Témája: boldogságkeresés

4. Időkezelése: egyetlen kozmikussá növesztett nap alatt játszódik

5. Ősi mesemag:

- aranyalmafa gyümölcseit rendszeresen ellopják

- a fa őrzésére vállalkozó Csongor megpillantja a holló képében érkező

tündérlányokat és Tündét ( a nevet Vörösmarty alkotta meg! )

- a fát Tünde ültette, hogy találkozhassanak

- egymásba szeretnek, de **Mirigy boszorkány, az ártó** **démon** megakadályozza

szerelmük beteljesülését

- Tünde aranyhajából tincset lop lányának, Ledérnek - Tündének vissza kell térnie

Tündérhonba

6. Két világszintet jelenít meg:

a) földi világ: képviselője Csongor

b) égi világ: képviselője Tünde

- két világszint egységét akarják: Csongor Tündérhonba vágyik, Tünde pedig a

földre

- Csongor elindul, hogy megtalálja Tündérhont

7. Csongor útjának fő állomásai:

**a) hármas út elágazása:**

Csongor 3 jelképes szereplővel találkozik, 3 emberi értékrendet képviselnek:

- **kalmár**, a gazdagság jelképe

- **fejedelem**, a hatalom jelképe

- **tudós,** a tudomány, az öncélú tudás jelképe

Csongor nem tart velük, mert nem ezeken múlik a boldogság, ő a szerelmet választja (romantikus motívum!)

**b) találkozás a 3 ördögfiókával:**

- 3 csodatévő eszköz birtoklói

- köpönyeg = láthatatlanná tesz

- bocskor és ostor = elrepít bárhová

Csongor versenyfutást rendez a civakodó ördögfiaknak, tétje a 3 csodálatos tárgy, de közben ellopja őket az ördögöktől.

Ezért az ördögök szövetkeznek Miriggyel.

**c) hármas út:**

Csongor kiábrándultan tér vissza ide, mert Mirigy ármánykodása miatt nem találja meg Tündét.

- Mirigy a Tünde hajával felékesített Ledért arra sarkallja, hogy csábítsa el Csongort

- az egyik ördög Csongort álomporral elaltatja, így a Hajnal birodalmában a szerelmesek nem találkoznak

- Csongor Ledért követve tér vissza a hármas úthoz

**Újra találkozik a 3 vándorral, de:**

- a kalmár szegény lett

- a fejedelmet legyőzték

- a tudós megőrült

**Sorsukat látva Csongor megbizonyosodik, hogy ezek nem boldogítanak.**

8. Zárlat:

A kertbe visszatérő Csongort Mirigy megkötözi, de Tünde kiszabadítja. Tünde elveszíti ugyan az öröklétet, de szerelmükkel egyesül a két világszint.

- kert szimbólum: utalás az elvesztett, majd újra megtalált Édenkertre

- aranyalma szimbólum: bibliai utalás a bűnbeesés történetére

9. Tanulság:

- az Éj monológja az életet céltalannak és értelmetlennek mutatja

- Vörösmarty felülemelkedik a pesszimizmuson

- **a mű a magánéleti boldogság fontosságát hangsúlyozza**

10. Szereplők = szimbólumok:

**Tünde** = boldogság, szerelem jelképe

**Csongor** = a boldogságot a valóságtól távol, az irrealitás világában kereső ember szimbóluma

Sorsa igazolja, hogy az ember a boldogságot nem találhatja meg a valóságtól távol.

**Balga** = Csongor szolgája / **Ilma** = Tünde szolgálója, a földhözragadtságot és a kisszerű vágyakat jelképezik

**Mirigy** = az ármányt, az élet akadályait jelképezi