**Móricz Zsigmond: Tragédia**

**1. Cím:**

a) nyilvánvaló, hogy nem a drámai műfajra utal

b) **tragikus eseményre**, Kis János szokatlan halálára

**2. Háttér**:

**„A magyar ugar elleni lázadás groteszk novellája.”**

Olyan világot ábrázol, ahol a létfenntartásért való állandó küzdelem miatt eltorzul vagy ki sem fejlődik a személyiség. Ezért a kitörési kísérlet csakis kisszerű lehet.

**3. Műfaj**:

**a) realista novella:**

Móricz szakított a romantikus parasztábrázolással, és a paraszti világot nem egy idealizált világnak láttatja, ahol jeles napok, ünnepek váltogatják egymást, hanem nyomor, kiszolgáltatottság, nélkülözés uralja az életet.

**b) lélektani novella**:

Mert Móricz Kis János belső vívódására koncentrál.

**c) naturalista novella**:

Kis Jánost ösztönlénynek ábrázolja, sorsát az evés elemi ösztönével ábrázolja. Ezenkívül az öröklött hajlamokat is nyomatékosítja: Kis János fia ugyanabba a léthelyzetbe született, ugyanúgy az evés körül forog az élete, mint apjáé.

**Az evés motívuma 3 szinten jelenik meg**:

1. álmok, vágyak szintjén

2. lehetőség szintjén

3. megvalósulás szintjén

**4. Írói módszere**:

**groteszk** = **ábrázolásmód**, melyben a komikum keveredik az ijesztővel, a megdöbbentővel

**5. Szerkezete**: 4 helyszínhez kapcsolódó **életképek** adják a szerkezeti egységeket

**a) a mező**:

- az 1. mondatban előrevetíti a novella bonyodalmát: a Sarudy lány lakodalmát

- aratáskor mutatja meg az idénymunkásokat, akik éppen ebéd utáni rövid pihenőjüket töltik

- Kis János számára ez az esemény egy erőteljesen felnagyított vágyálomként jelenik meg

- itt ismerjük meg a léthelyzetét: a mélységes szegénységet

**b) az otthon:**

**-** a déli álmodozásba magánéletének képei vetülnek

- itt hangzik el, hogy Kis János ezidáig egyszer lakott jól életében: a saját lakodalmán

- a sok nélkülözés alatt érzéketlenné vált: kiderül, hogy agresszív ember, aki veri a feleségét

- agresszivitása fokozódik az emlékképek hatására, melyekből kiderül hányszor maradt éhes

- erősödő indulat fizikai tettekben ölt testet: nagyot rúg, mintha a szegénységet akarná elrúgni

**c) a mező:**

**-** Kis Jánosújra visszazuhan a valóságba

- jellemrajza: „láthatatlan ember” – észrevétlenül hétköznapi, kisszerű ember

- tanulatlan, sohasem jut eszébe semmi – élete emberhez méltatlan, csak vegetál

- ez az élet volt osztályrésze az apjának is, akinek tragikomikus halála előrevetíti a tragédiát

  ( éppen meg akarta ütni Kis Jánost, aki megette az egész tál galuskát, de bevágta a falba a

    fejét )

- **FORDULAT**: mindenki mehet a lakodalomba = a vágyálom valósággá realizálódik

- az evés és jóllakás **életcéllá** nő Kis János életében

- **evés = bosszúállás** sanyarú sorsa miatt

- Kis János lázadó figurává válik, de lázadása kisszerű

- groteszk a rettegése: attól fél, nem tud megfelelni a feladatnak, és nem tudja kienni

  a gazdát vagyonából

- tervet készít a nagy evésre, mely tele van túlzásokkal

**d) a lakodalom:**

- előzménye: Kis János egész napos koplalással készül, az evést megvívandó csatának tekinti

- döbbent felismerése: koplaláshoz szokott gyomra vesztésre áll

- önkívületik fokozódik lelki vívódása

**6. Zárlat:**

- Kis János belehal az evésbe = tragikomikus, groteszk halál

- Móricz erőteljesen felnagyítja Kis János társadalmi hovatartozását, ezzel mond éles

  társadalomkritikát a nyomorban élők sorsa felett