**I.Károly uralkodása**

1. XIII. sz.2 fele: a királyi hatalom meggyengülése – tartományurak (kiskirályok) -megerősödő bárók, akik országrésznyi területre terjesztik ki fennhatóságukat.

**2.** Az Árpád-ház kihalása után 1301 és 1308 között  interregnum (király nélküli állapot) alakult ki Magyarországon. A megüresedett trónért az Árpádok leányági trónkövetelői jelentkeztek. Köztük I. Károly (Károly Róbert (1308-1342) – a nápolyi Anjou házból (V. István lányának, Máriának az unokája). Összefogja a tartományúri hatalomban nem érdekelt rétegeket (egyház, városok, kisebb birtokosok).

A tartományurak elleni sikerei 1312-ben kezdődtek amikor a rozgonyi csatában legyőzte Kassa városának segítségével az Abák és Csák Máté hadseregét.  Ezután egymás után számolta fel a kiskirályok uralmát, kivéve Csák Mátét, a legerősebb kiskirályt, akinek  halála után (1321) az ország egésze felett megszerezte az uralmat.

I.Károlyt ötször koronáztak meg, közülük 1308-ban történt a hivatalos koronázás, amin az összes kiskirály jelen volt, de a Szent Koronát csak 1310-ben helyezték a fejére.

3. A birtokadományok révén új arisztokrácia alakult ki, akiket ő maga emelt föl, pl.: Drugeth, Lackfi, Újlaki, Garai családok, ezekből a családokból összeállított királyi tanácsot működtetett.

I.Károly szilárd politikai rendszert hozott létre, amely majdani utódjának, fiának, Nagy Lajosnak is biztos hátteret adott.

4. Gazdaságpolitikája

A birtokadományozások jövedelemkieséssel jártak, és ezt pótolandó, I. Károly a királyi jogon szerzett jövedelmekre támaszkodott (regáléjövedelmek = ius regula): adók, vámok, monopóliumok. Ezek rendszerét átalakíttatta, gazdasági szakembere: Nekcsei Demeter által, aki az országos tárnokmester volt. A városok igazgatását a tárnokmester irányította. Gazdasági reformjait pedig úgy irányította, hogy hazánk adottságait kihasználja.

Magyarország legfőbb előnye a jelentős nemesfém készlet volt. (Körmöcbánya: arany-, Selmecbánya: ezüst-, Besztercebánya: rézbányászati központok voltak, Erdély sóbányákban volt gazdag). Európa arany és ezüstkitermelésének 75%-a hazánkban folyt. Évente 2-3 tonna aranyat termeltek ki. Ezt akarta kihasználni a király az urbura-reform által:

Korábban a földbirtokosoknak nem volt érdekük a nemesfém kitermelése, mert ha valaki a birtokán nemesércet talált, kötelezően fel kellett ajánlani a területet a királynak, elvették és cserebirtokot kapott érte. Érdekeltté kellett tehát tenni őket. A földet nem vette el, illetve nem kötelezte a tulajdonost cserére.

Az urbura (=bányabér – a bányabérlő fizeti a királynak, aki a bányászati jogot a királytól kibérelte) egyharmadát átengedte a nagybirtokosnak.

A nemesérc forgalmára királyi monopóliumot állított fel: a nemesfémet pénzzé csak a királyi kamaráknál lehetett beváltani. A vert pénz kevesebb nemesfémet tartalmazott, mint a beszolgáltatott nemesfém mennyisége, jelentős része a király haszna lett. A veretlen aranyat és ezüstöt kivonták a kereskedelmi forgalomból. Országszerte 10 ilyen kamaraispánságot hozott létre (ezek pénzveréssel foglalkoztak).

Értékálló aranyforintot vezetett be: a legmagasabb szintű pénz volt az aranyforint, (amit a firenzei fiorino mintájára 23,5 karátos aranyból vertek 1325-től. 1 aranyforint súlya 3,5 g volt. A forint mellé még váltópénzeket is veretett: garas (ezüst), dénár (ezüst-réz) → így elesett Károly Róbert a kamara hasznától (kamarahaszna = évenkénti kötelező pénzbeváltás kincstári haszna) → ennek pótlására bevezette a kapuadót! (minden olyan jobbágytelek után fizetni kellett, amelynek a kapuján egy megrakott szénásszekér át tudott haladni = az első állami egyenesadó Magyarországon).

- Az értékes pénz vonzotta a kereskedőket, ezért harmincadvám helyeket állítottak föl. A főútvonalakon felállított harmincadhelyeken a behozott és kivitt áruk értékének 1 %-át, majd 3,33 %-át fölözte le a kincstár.

- A pápák Avignoni fogságát (1309-1377) is kihasználta: a pápai adó egyharmadát visszafogta.

Ezekkel az intézkedésekkel szilárd pénzügyi helyzetet hozott létre, sőt még megfelelő katonai háttere is volt.

5. Legnagyobb külpolitikai sikere a Visegrádi királytalálkozó (1335): III. Kázmér (lengyel), Luxemburgi János (cseh) és Károly Róbert, új kereskedelmi útvonal kialakításában egyeztek meg Brünón és Krakkón keresztül, így elkerülték Bécset.

6. Intézkedéseinek a következménye: kereskedelem, pénzgazdálkodás fejlődése (az országból ki: bányakincsek, mezőgazdasági termékek, befelé: fegyver, szövet, fémáru), városiasodás, de még mindig nagy lemaradás Ny-Európához képest, gyenge ipar)