**A Kádár korszak 1956-1989**

1. Konszolidáció

* a Kádár-korszak 1. néhány évében megtorlás: 1959 végéig az ’56 miatti börtönbüntetések, kivégzések nagy része lezajlik (Nagy Imre és társai kivégzése 1958-ban), az utolsó kivégzések 1961-ben
* a lakosság kezdetben átmenetinek tartja – majd megtanul együtt élni vele -> ehhez hozzájárulnak a „hangulatjavító intézkedések” (pl. bérek növelése, a kötelező beszolgáltatás eltörlése) -> nő a támogatottsága belföldön
* az ENSZ a ’60-as évek elejéig nem tartja törvényesnek -> 1962-ben magyar-amerikai tárgyalások az amnesztiáról (amnesztia=közkegyelem), 1963-ig több hullámban-amnesztiában részesítik az ’56-os foglyok jelentős részét, nő a Kádár kormány támogatottsága, vagy legalábbis elfogadják külföldön is

1. A Kádár rendszer jellege

* Kádár János az MSZMP (tömegpárt lesz, előnyökkel jár a belépés) főtitkára
* továbbra is: egypártrendszer, pártállam
* a parlament szerepe formális, cenzúra működik, SZU-hoz fűződő viszony változatlan
* ami változik a Rákosi rendszerhez képest:
* párton belül a szélsőségesek háttérbe szorítása (Rákosi, Gerő kizárása a pártból)
* nincs személyi kultusz
* a 60-as eleje után nincs terror (jóllehet működik a besúgóhálózat – III/III-as ügyosztály – a párt, a SZU bírálata, legalábbis nyíltan, tilos)
* szabadabb szellemi élet
* a szlogen: „aki nincs ellenünk, velünk van”
* a politikai stabilizáció (az elfogadottság) érdekében viszonylag bőséges áruellátás
* a szocialista blokkon belül Magyarország „a legvidámabb barakk”, nevezik „gulyáskommunizmus”-nak, illetve „fridzsiderszocializmus”-nak is

1. Gazdaság – az állam biztosítja a lakosság általános, jóllehet szerény jólétét

* a gazdaság továbbra is állami tulajdonban, teljes foglalkoztatottság van, nincs munkanélküliség (még ha nem is mindig tudnak tényleges munkát biztosítani)
* mezőgazdaság: 1959-61 -> befejeződik a mezőgazdaság teljes kollektivizálása -> a téeszekben (termelőszövetkezetek) nagyüzemi állattenyésztés és növénytermesztés, a háztáji gazdálkodás révén (állatokat tenyészthettek, kisebb földterületet önállóan művelhettek a falusiak) egyéni érdekeltség és bizonyos piaci viszonyok -> a háztájik nagyon fontos szerepet töltenek be a lakosság élelmiszerellátásában -> Magyarországon bőségesebb az árukínálat mint a többi szocialista országban
* ipar: nehézipari beruházások mérséklése, lakossági fogyasztási cikkek gyártásának növelése (pl. háztartási gépek), de továbbra is hiánygazdaság, áruhiány (vagyis a kereslet meghaladja a kínálatot)
* 1968-1972: Új gazdasági mechanizmus -> ötvözik a tervgazdaság és a piacgazdaság egyes elemeit, lehetőség van magánvállalkozások indítására, másodállásra, prémiumra, 1972-ben a reformot leállítják -> oka: a SZU rosszallása +1968-as prágai tavasz -> a szovjet politika szigorúbbá válik

1. Társadalom és életmód

* csökken a szegénység, minden civilizációs mutató emelkedik
* folytatódó urbanizáció (sokan a városokba költöznek)
* javuló lakásviszonyok (panelházak, távfűtés)
* ingyenes oktatás és egészségügyi ellátás
* a lakosság egészére kiterjesztik a társadalombiztosítást (nyugdíj, rokkantsági
* ellátás, GYES), szociális intézkedések (ingyenes óvoda, bölcsőde)
* javuló iskolázottsági szint (ingyenes oktatás)
* Külföldre utazás lehetősége (kék útlevéllel lehet Ny-ra utazni 3 évente, piros útlevéllel a szocialista országokba)
* presztízs javak: autó (Wartburg, Trabant, Lada – KGST országokból), nyaraló elterjedése
* életszínvonaljavulás, lehetőség van előrejutásra, de többletmunkával, a lakosság önkizsákmányolása révén (másodállás, fusizás) -> emiatt a 70-es években nő a válások, öngyilkosságok, alkoholisták száma, nőnek a jövedelmi különbségek

1. Kultúrpolitika, kultúra

* irányítója: Aczél György
* a 3 T -> vannak tiltott, tűrt és támogatott művek (a „tűrt” kategória széles)
* ellenzéki hírében álló művészek, értelmiségiek pályájukon maradhatnak, ha nincsenek ellenzéki politikai megnyilvánulásaik
* a cenzúra: nehezen átlátható, követhetetlen

1. Válság

70-es évek: nincs gazdasági reform, nem javul a minőség ( -> a magyar áruk nem versenyképesek a világpiacon)

A jóléti intézkedésekre fordított kiadások meghaladják a gazdaság egészének, az ebből származó bevételeknek a növekedését -> ennek ellenére a vezetés nem hajlandó csökkenteni a lakosság életszínvonalát (pl. a szociális intézkedések fizetőssé tételével, áremelésekkel, bérek csökkentésével), mert ez jelenti a rendszer legitimitását az emberek szemében -> hitelfelvétel, ezek elmennek a jóléti intézkedések fenntartására, a gazdaság növekedése viszont leáll -> újabb hitelek felvétele, eladósodás, adósságspirál