**A holokauszt Magyarországon**

A német megszállás és következményei

1944. március 19.: a német csapatok megszállják az országot (Margaréta hadművelet). Horthy nem mond le, (kormányzó, vagyis az ország államfője marad) – ezért a szövetségesek szemében M.o. továbbra is német szövetséges🡪áprilistól az angolszász légierő bombázza az országot. Új, németbarát miniszterelnököt, Sztójay Dömét nevezi ki Horthy kormányfővé.

-ettől kezdve német irányítás van az országban, Németország teljhatalmú megbízottja, Edmund Veesenmayer irányít, a Gestapo, a német titkosszolgálat emberei, M.o.-on vannak.

* Pártok, szakszervezetek, lapok betiltása
* A gazdasági élet is német ellenőrzés alatt van
* Újabb magyar csapatokat vezényelnek a frontra

Már a német megszállást megelőzően sor kerül a zsidóság jogainak korlátozására, ennek lépései:

* 1920: Numerus clausus: az egyes nemzetiségek tagjai a lakosságon belüli számarányuknak megfelelő arányban vehetnek részt a felsőoktatásban. (Ez a zsidókat azért érintette hátrányosan, mert lakosságon belüli számarányukat meghaladó mértékben voltak zsidó hallgatók az egyetemeken, főiskolákon).
* 1938: 1. zsidótörvény – 20%-ban korlátozta bizonyos értelmiségi foglalkozások (pld. orvos, mérnök, ügyvéd, újságíró, színész) és a kereskedelmi és ipari vállalkozások vonatkozásában a zsidó vallású magyar állampolgárok arányát.
* 1939: 2. zsidótörvény – az első zsidótörvényhez képest szigorítás, az abban foglalt tevékenységekben és foglalkozásokban 6-12 % lehet csak a zsidóság aránya, és faji alapon minősít zsidónak magyar állampolgárokat (akinek legalább két nagyszülője az izraelita felekezet tagja volt, zsidónak minősül). Állami alkalmazottak, tanárok, tanítók nem lehetnek zsidók.
* 1941: 3. zsidótörvény - faji alapon tiltja a zsidó és nem zsidó magyar állampolgárok közti házasságot és szexuális kapcsolatot.
* munkaszolgálat: a katonaköteles zsidó férfiak fegyvertelen frontszolgálatra való vezénylése (veszélyes frontszakaszokra, kegyetlen bánásmód)

A holokauszt Európában, a németek által megszállt területeken zajlott.

Szervezett népirtás (genocídium) történt. A zsidók tömeges, „iparszerű” legyilkolására két elnevezés van: holokauszt (= égő áldozat), illetve soá (héber szó, jelentése katasztrófa).

Magyarországon ez tehát az ország német megszállása után vette kezdetét!!

* a zsidókat megfosztják vagyonuktól, előírják számukra a hatágú sárga csillag (Dávid csillag) viselését, gettókba (kényszerlakhelynek kijelölt elkülönített városrészekbe) gyűjtik, majd kezdve vidéken, deportálják, azaz koncentrációs (vagyis munka, illetve megsemmisítő) táborokba szállítják őket. Ezt Horthy júliusban – a normandiai partraszállás és a szövetségesek figyelmeztetései miatt – leállítja, ezzel ideiglenesen megmenti a fővárosi zsidóságot.

Kísérlet a háborúból való kiugrásra, a nyilas hatalomátvétel:

* 1944. augusztus: Románia átáll a szövetségesek oldalára -> a Vörös Hadsereg ez miatt gyorsabban eléri a magyar határt -> Horthy leváltja Sztójayt, új min. elnököt nevez ki, Lakatos Gézát, akinek (titkos) feladata az ország háborúból való kilépésének az előkészítése, végrehajtása (ősszel már a Szovjetunióval tárgyalnak a fegyverszünetről, ekkor már szovjet csapatok vannak az ország területén).
* 1944. október 15: Horthy a rádióban bejelenti M.o. kiugrását a háborúból – ez a kísérlet kudarcba fullad, a németek kényszerítik Horthyt a bejelentés visszavonására (fiát elrabolják, ezzel megzsarolják) és arra, hogy a magyarországi nyilasok vezérét, Szálasi Ferencet nevezze ki miniszterelnökké. Ezt követően Horthy lemond, Németországba szállítják.

Szálasi egyesíti a miniszterelnöki és a kormányzói jogkört, felveszi a „nemzetvezető” címet.

Totális nyilas diktatúrát vezet be:

* Terrorisztikus eszközök az ellenzékkel szemben (rögtönítélő bíráskodás, bírósági eljárás nélküli kivégzések)
* Az ország minden erőforrását a németek rendelkezésére bocsátják
* totális mozgósítás elrendelése (minden 17-70 éves férfi hadkötelezett)
* A mozdítható vagyon Németországba szállítása
* A budapesti gettó felszámolása, megkezdődik a budapesti zsidóság megsemmisítése - zsidók tömeges kivégzése az utcákon és a Duna-parton, a munkaszolgálatos zsidók útnak indítása Németország felé gyalogmenetben, sokak, pl. Radnóti Miklós halála
* A holokauszt folyamán kb. félmillió magyar zsidó és 50.000 roma vesztette életét
* A holokauszt a magyar hatóságok együttműködésével történt, a lakosság többsége passzív maradt. Voltak, akik menteni próbálták, akit csak tudtak, pl. Angelo Rotta pápai nuncius, Raoul Wallenberg svéd diplomata, Salkaházi Sára apáca.

A világháború befejeződése Magyarországon:

1944. szeptember: a szovjetek áttörik a Kárpátok vonalán kiépített védelmi vonalat.

1944. október: Debrecen térségében tankcsata

1944. december 26.-1945. február 13.: Budapest ostroma (a polgári lakosság a városban!)

1945. március: az utolsó német ellentámadási kísérlet Székesfehérvár térségében

1945. április közepe: a szovjetek felszabadítják az országot a német megszállás alól, egyúttal, mint ellenséges országot, megszállják.

* A szovjet hatóságok háborús jóvátétel címén bankok, iparvállalatok vagyonának, felszereléseinek egy jelentős részét kisajátítják, a Szovjetunióba szállítják.
* A katonák erőszakos bűncselekményeket, rablásokat követnek el a civil magyar lakossággal szemben.

Fogságba ejtett lakosok tömegeit hurcolják kényszermunkára a Szovjetunióba (ennek elnevezése „malenkij robot” –„kis munka”)