**A nagy földrajzi felfedezések és következményei**

1. Okok:

-Ny- Európa gazdasági fejlődése -> megnövekedett áruforgalom DE kevés pénz mert nemesfémhiány (az európai bányászat nem tudja kielégíteni a megnövekedett nemesfémhiányt) -> aranyéhség

- életszínvonal, kereslet nő Európában -> nő az igény a keleti fűszerek iránt DE az eddigi útvonal (a levantei kereskedelem – lsd. a középkori városok tételnél a távolsági kereskedelem címszót!) a török terjeszkedés miatt drága és nem is mindig biztonságos (lsd. az Oszmán török terjeszkedés). Emiatt új útvonalra van szükség Indiába.

2. A felfedezések feltételei:

* reneszánsz (lsd. irodalomból!)-> nyitottság a világra, könyvnyomtatás-> az új ismeretek terjedése
* több országban megerősödik a királyi hatalom, nagyobb adóbevételek (tudják finanszírozni az utakat! – pl. létrejön az egyesített Spanyolország)
* technikai, tudományos újítások (karavella, iránytű, asztroláb, gnomon, Jákob pálca, új térképek – Toscanelli világtérképe)

3. Kik indítanak először felfedező utakat?

Portugálok és spanyolok (kedvező elhelyezkedés is hozzájárul –Atlanti óceán menti országok)

A felfedezéseikről, a felfedezőkről és az utakról lsd. atlasz.

A legfontosabb felfedezőutak:

* 1487: Bartolomeu Diaz (portugál) elérte a Jóreménység fokát (Afrika legdélebbi része).
* 1498: Vasco da Gama (portugál) Afrikát megkerülve elért Indiába (Kálikutba).
* 1492: (spanyol): a Kasztíliai Izabella támogatásával, három hajóval elinduló Kolumbusz Kristóf kikötött az amerikai szárazföld előterében lévő San Salvadoron (a Bahama -szigetek egyikén). 1504-ig még háromszor lelt át az óceánon, elérte Kubát, Hispaniola szigetét (ma Haiti és Dominica), Puerto Ricot, Panamát és Jamaicát.
* 1501-1504: Amerigo Vespucci (a spanyol majd a portugál király megbízásából) többször jár Dél-Amerika partjai mentén, elérte a La Plata torkolatát.
* 1500: Cabral (portugál) birtokba vette a portugál király megbízásából Brazília területét.
* 1519: Magellán (portugál-spanyol expedíció keretében) a Föld megkerülésére vállalkozott. Ő meghalt a Fülöp-szigeteken, de egyik hajója visszatért Spanyolországba.

Az említetteken kívül sokkal több felfedezőút van (mint azt az atlaszban is látjátok), de elég tudni a felsoroltakat – ezeket kövesd végig a térképen is.

Ide tartozó fogalom: konkvisztádor: többségük elszegényedett spanyol nemes, kalandor vállalkozó volt, akiket az amerikai bennszülöttek arany- és ezüstkincsei motiváltak. A hódításokért különböző jutalmakban részesültek, címeket, feudális kiváltságokat, birtokokat, illetve a gyarmatokon vezető pozíciókat kaptak. Ők követték a felfedezőket, ők vették birtokba a gyarmatokat a spanyol ás portugál király nevében.

A XVII. sz.-ban már a franciák, hollandok és angolok is megkezdték saját gyarmatbirodalmuk kiépítését.

4. A világ felosztása:

* 1494 – Tordesillas-i szerződés
* 1529 – Zaragozai szerződés

A spanyolok és a portugálok két hosszúsági kör mentén kettéosztották a világot.

5. Gyarmatok (alávetett tartományok) szervezése (illetve a portugálok kereskedelmi telepeket is alapítanak Indiában, Kínában):

* Megdöntik a jóval alacsonyabb fokon álló bennszülött (maja, azték, inka) kultúrákat.
* A bányákban, ültetvényeken kényszermunkában dolgoztatják a bennszülötteket, majd amikor az európai betegségek, a rossz bánásmód megtizedelik őket, pótlásukra rabszolgák Afrikából!

6. A felfedezések hatásai:

1. A világkereskedelem kialakulása, központja Európa (ebben az angoloknak és a hollandoknak meghatározó szerepe van): Afrikából rabszolgák, elefántcsont, drágakövek érkeztek Európába iparcikkekért és fegyverekért, rumért cserébe. A rabszolgákat az amerikai gyarmatokra szállították, , innen nyersanyagokat, pl. dohányt, cukornádat, gyapotot és nemesfémet importáltak Európába késztermékekért cserébe.
2. A levantei kereskedelem hanyatlása, új kikötővárosok létrejötte az Atlanti-óceán partvidékén, pl. Lisszabon, Amszterdam, London, La Rochelle, Nantes.
3. Új növények Európában, idővel átalakítják az európai étkezési kultúrát (kukorica, burgonya, dohány, paprika, paradicsom, bab, tök, gyapot, kávé, kakaó)
4. Árforradalom Európában-> annyi az Amerikából beáramló arany és ezüst, hogy csökken a vásárlóértékük, ami azt jelenti, hogy a termékekért több aranyat vagy ezüstöt kérnek (mert sok arany és ezüst van forgalomban), vagyis nő a termékek ára. Érdemes tehát termelni, nő az iparcikkek ára, de a mezőgazdasági termékeké is.
5. Kialakul egy európai munkamegosztás, oka -> a mezőgazdasági termékeket Ny-Európa K-Európából importálja, DE emiatt ott túlsúlyban marad a mezőgazdaság. Az ipart nem éri meg annyira fejleszteni, mert a mezőgazdasági termékek forgalmazása is nagy hasznot hoz. K-Európa mg.-i termékeket állít elő, Ny-Európa iparcikkeket.
6. Mivel érdemes termelni, mert megnőtt a kereslet, amit a céhek már nem tudnak kialakítani, létrejönnek a MANUFAKTÚRÁK! (elsőként Hollandiában és Angliában, majd Franciaországban is, szóval elsősorban Nyugat-Európában).

Manufaktúra: kézműves technikával, de munkamegosztás alapján termelő üzem.