**Windows szerver telepítés, konfigurálás**

A feladat elkészítése közben készítsen képernyőképeket a megadott helyeken! A mentett képeket illessze be sorban egy dokumentumba, amelynek legyen a neve a SAJÁT\_NÉV\_SZERVER\_FELADAT.docx, majd töltse fel a vizsgakönyvtárába!

**Tartományvezérlő beállítás**

Indítsa el a megadott virtuális gép-kezelő szoftvert, amelyben futtassa a feltelepített mintawin gépet! A rendszergazda fiókkal a *Password123* jelszóval lépjen be az operációs rendszerbe!

A szerveren telepítsen Active Directory Tartományi Szolgáltatások szerepkört!

Léptesse elő a szervert tartományvezérlővé, és hozzon létre új erdőt **gd.local** néven! Az erdő nevének megadása utáni ablakokban alkalmazza az alapértelmezett beállításokat!

*Készítsen képernyőkép(ek)et a szerver menedzserben megjelenő Tartományi Szolgáltatásokról, az előléptetés kiválasztásáról, az erdő nevének megadásáról*!

**Személyre szabott kezelő-ablak**

Hozzon létre egy új személyre szabott menedzsment kezelőt (Microsoft Management Console (MMC))! Adja hozzá a következő beépülő modulokat:

− DNS

− Teljesítmény figyelő (helyi)

− Csoportházirend kezelés

*Készítsen képernyőképet a személyre szabott MMC ablakról a felvett modulokkal!*

**DHCP szolgáltatás beállítása**

Állítsa be a DHCP szolgáltatást a szerveren:

− A meglévő tartományon belül adjon meg egy új hatókört!

− A hatókör neve Állomások legyen!

− A hatókör címtartománya 192.168.22.100 -192.168.22.150 legyen!

− A hatókör bérlet időtartama 5 óra legyen

− Útválasztó: 192.168.22.1

− DNS: 192.168.22.250

*Készítsen képernyőkép(ek)et a DHCP beállításairól!*

**Címtárszolgáltatás objektumainak kezelése - Szervezeti egységek létrehozása**

Hozza létre az alábbi hierarchia szerinti szervezeti egységeket:

− gazdasági

− termelés

− üzem

− raktár

*Készítsen képernyőképet a létrehozott szervezeti egységekről!*

**Címtárszolgáltatás objektumainak kezelése - Felhasználók és csoportok kezelése**

Hozza létre a következő felhasználókat:

|  |  |  |  |  |
| --- | --- | --- | --- | --- |
| **Vezetéknév** | **Keresztnév** | **Teljes név** | **Bejelentkezési név** | **Szervezeti egység** |
| Kiss | Lilla | Kiss Lilla | kissl | gazdasági |
| Nagy | Zoltán | Nagy Zoltán | nagyz | üzem |

A felhasználóknak állítson be tetszőleges jelszót! A felhasználónak első belépéskor ne kelljen jelszót változtatnia!

*Készítsen képernyőkép(ek)et az egyes szervezeti egységekben lévő felhasználókról!*

Hozza létre a következő csoportokat:

|  |  |  |  |
| --- | --- | --- | --- |
| **Csoportnév** | **Hatókör** | **Típus** | **Szervezeti egység** |
| könyvelés | Tartományon belüli | Biztonsági | gazdasági |
| dolgozók | Globális | Biztonsági | termelés |
| Levelezés | Tartományon belüli | Terjesztési | gazdasági |

*Készítsen képernyőképet a szervezeti egységekben létrehozott csoportokról és típusukról!*

Állítsa be a következő csoporttagságokat:

|  |  |
| --- | --- |
| **Felhasználó** | **Csoportnév** |
| Kiss Lilla | könyvelés |
| Nagy Zoltán | dolgozók |
| Minden előzőleg létrehozott csoport | Levelezés |

*Készítsen képernyőkép(ek)et a csoportok tagjairól!*

**Csoportházirend**

Hozzon létre egy új csoportházirend objektumot (GPO-t) Általánosnéven és alkalmazza a termelésszervezeti egységre!

A házirend a következő beállításokat tartalmazza:

frissíti!

− Hozzon létre egy a C: meghajtón egy Munka mappát. Csatolja a mappát group policy-vel az dolgozó csoport tagjainak K: betűjellel

− A jelszóházirendben a jelszó minimális hosszát állítsa be 10 karakterre!

− Tiltsa le a hozzáférést az összes cserélhető tárolóhoz!

− Tiltsa le a parancssorhoz való hozzáférést!

− Adja ki azt a parancssori vagy PowerShell parancsot, amellyel a házirendeket

*Készítsen képernyőkép(ek)et a csoport-házirend objektum részleteiről és a hivatkozás meglétéről, illetve a frissítő parancsról!*