**Windows szerver telepítés, konfigurálás**

A feladat elkészítése közben készítsen képernyőképeket a megadott helyeken! A mentett képeket illessze be sorban egy dokumentumba, amelynek legyen a neve a SAJÁT\_NÉV\_SZERVER\_FELADAT.docx, majd töltse fel a vizsgakönyvtárába!

**Tartományvezérlő beállítás**

Indítsa el a megadott virtuális gép-kezelő szoftvert, amelyben futtassa a feltelepített mintawin gépet! A rendszergazda fiókkal a *Password123* jelszóval lépjen be az operációs rendszerbe!

A szerveren telepítsen Active Directory Tartományi Szolgáltatások szerepkört!

Léptesse elő a szervert tartományvezérlővé, és hozzon létre új erdőt **gd.local** néven! Az erdő nevének megadása utáni ablakokban alkalmazza az alapértelmezett beállításokat!

*Készítsen képernyőkép(ek)et a szerver menedzserben megjelenő Tartományi Szolgáltatásokról, az előléptetés kiválasztásáról, az erdő nevének megadásáról*!

**DNS szolgáltatás beállítása**

Állítsa be a DNS szolgáltatást a szerveren:

− A meglévő tartomány címkeresési zónáiban adjon hozzá egy új állomást!

− A gép neve Fileserver legyen!

− A gép IP címe 192.168.22.2 legyen!

*Készítsen képernyőképet a DNS beállításokról!*

**Címtárszolgáltatás objektumainak kezelése - Szervezeti egységek létrehozása**

Hozza létre az alábbi hierarchia szerinti szervezeti egységeket:

− iskola

− diák

− tanár

− egyetem

− hallgató

− kutatók

*Készítsen képernyőképet a létrehozott szervezeti egységekről!*

**Címtárszolgáltatás objektumainak kezelése - Felhasználók és csoportok kezelése**

Hozza létre a következő felhasználókat:

|  |  |  |  |  |
| --- | --- | --- | --- | --- |
| **Vezetéknév** | **Keresztnév** | **Teljes név** | **Bejelentkezési név** | **Szervezeti egység** |
| Farkas | Piroska | Farkas Piroska | farkasp | hallgató |
| Fazekas | Donát | Fazekas Donát | fazekasd | tanár |

A felhasználóknak állítson be tetszőleges jelszót! A felhasználónak első belépéskor ne kelljen jelszót változtatnia!

*Készítsen képernyőkép(ek)et az egyes szervezeti egységekben lévő felhasználókról!*

Hozza létre a következő csoportokat:

|  |  |  |  |
| --- | --- | --- | --- |
| **Csoportnév** | **Hatókör** | **Típus** | **Szervezeti egység** |
| reál | Globális | Biztonsági | diák |
| humán | Tartományon belüli | Biztonsági | iskola |
| Levelezés | Tartományon belüli | Terjesztési | gazdasági |

*Készítsen képernyőképet a szervezeti egységekben létrehozott csoportokról és típusukról!*

Állítsa be a következő csoporttagságokat:

|  |  |
| --- | --- |
| **Felhasználó** | **Csoportnév** |
| Farkas Piroska | reál |
| Fazekas Donát | humán |
| Minden előzőleg létrehozott csoport | Levelezés |

*Készítsen képernyőkép(ek)et a csoportok tagjairól!*

**Csoportházirend**

Hozzon létre egy új csoportházirend objektumot (GPO-t) Szabály2néven és alkalmazza a iskolaszervezeti egységre!

A házirend a következő beállításokat tartalmazza:

− Hozzon létre a C: meghajtón egy Diákok mappát. Csatolja a mappát group policy-vel az diák csoport tagjainak M: betűjellel

− A jelszóházirendben a jelszó minimális hosszát állítsa be 8 karakterre!

− A számítógépek esetében a tartományba való belépéskor a szerver automatikusan telepítse az XmlNotepad nevű programot! A program telepítő fájlját megtalálja a *C:\telepit* mappában

− Tiltsa le a parancssorhoz való hozzáférést!

− Adja ki azt a parancssori vagy PowerShell parancsot, amellyel a házirendeket frissíti

*Készítsen képernyőkép(ek)et a csoport-házirend objektum részleteiről és a hivatkozás meglétéről, illetve a frissítő parancsról!*