**Windows szerver telepítés, konfigurálás**

A feladat elkészítése közben készítsen képernyőképeket a megadott helyeken! A mentett képeket illessze be sorban egy dokumentumba, amelynek legyen a neve a SAJÁT\_NÉV\_SZERVER\_FELADAT.docx, majd töltse fel a vizsgakönyvtárába!

**Tartományvezérlő beállítás**

Indítsa el a megadott virtuális gép-kezelő szoftvert, amelyben futtassa a feltelepített mintawin gépet! A rendszergazda fiókkal a *Password123* jelszóval lépjen be az operációs rendszerbe!

A szerveren telepítsen Active Directory Tartományi Szolgáltatások szerepkört!

Léptesse elő a szervert tartományvezérlővé, és hozzon létre új erdőt minta.helyi néven! Az erdő nevének megadása utáni ablakokban alkalmazza az alapértelmezett beállításokat!

**Személyre szabott kezelő-ablak**

Hozzon létre egy új személyre szabott menedzsment kezelőt (Microsoft Management Console (MMC))! Adja hozzá a következő beépülő modulokat:

− DNS

− Teljesítmény figyelő (helyi)

− Csoportházirend kezelés

**DNS szolgáltatás beállítása**

Állítsa be a DNS szolgáltatást a szerveren:

− A meglévő tartomány címkeresési zónáiban adjon hozzá egy új állomást!

− A gép neve Fileserver legyen!

− A gép IP címe 192.168.22.2 legyen!

**Címtárszolgáltatás objektumainak kezelése - Szervezeti egységek létrehozása**

Hozza létre az alábbi hierarchia szerinti szervezeti egységeket:

− igazgatóság

− mérnökök

− tervezés

− gyártás

**Címtárszolgáltatás objektumainak kezelése - Felhasználók és csoportok kezelése**

Hozza létre a következő felhasználókat:

|  |  |  |  |  |
| --- | --- | --- | --- | --- |
| **Vezetéknév** | **Keresztnév** | **Teljes név** | **Bejelentkezési név** | **Szervezeti egység** |
| Minta | Áron | Minta Áron | minta.aron | igazgatóság |
| Tó | Péter | Tó Péter | to.peter | tervezés |

A felhasználóknak állítson be tetszőleges jelszót! A felhasználónak első belépéskor ne kelljen jelszót változtatnia!

Hozza létre a következő csoportokat:

|  |  |  |  |
| --- | --- | --- | --- |
| **Csoportnév** | **Hatókör** | **Típus** | **Szervezeti egység** |
| Vezetés | Tartományon belüli | Biztonsági | igazgatóság |
| Mérnökök | Globális | Biztonsági | mérnökök |
| Levelezés | Tartományon belüli | Terjesztési | tervezésm |

Állítsa be a következő csoporttagságokat:

|  |  |
| --- | --- |
| **Felhasználó** | **Csoportnév** |
| Minta Áron | Vezetés |
| Tó Péter | Mérnökök |
| Minden előzőleg létrehozott csoport | Levelezés |

**Csoportházirend**

Hozzon létre egy új csoportházirend objektumot (GPO-t) Általánosnéven és alkalmazza a mérnökökszervezeti egységre!

A házirend a következő beállításokat tartalmazza:

|  |  |
| --- | --- |
| − | A számítógépek esetében a tartományba való belépéskor a szerver automatikusan telepítse az XmlNotepad nevű programot! A program telepítő fájlját megtalálja a *C:\telepit* mappában. |
| − | A jelszóházirendben a jelszó minimális élettartamát úgy állítsa be, hogy a felhasználó bármikor meg tudja változtatni a jelszavát! |
| − | A csoportházirend objektum hatókörét a hitelesített felhasználók helyett a Mérnökök csoportra terjessze csak ki! |
| − | Adja ki azt a parancssori vagy PowerShell parancsot, amellyel a házirendeket |

frissíti!